OpenLLM-France/wikimedia huggingface dataset:
# Microrasbora microphthalma

Microrasbora microphthalma és una espècie de peix cipriniforme de la família dels ciprínids.

## Morfologia

* Els mascles poden assolir 2,6 cm de longitud total.
* Nombre de vèrtebres: 30.

## Alimentació

Menja zooplàncton i fitoplàncton.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: riu Nanwan a Yunnan (la Xina).

## Referències

* ↑ Annandale N., 1918. Fish and fisheries of the Inlé Lake. Rec. Indian Mus. (Calcuta) v. 14. 33-64.
* ↑ BioLib (anglès)
* ↑ Jiang, Y.-E., X.-Y. Chen i J.-X. Yang, 2008: Microrasbora (Annandale), a new genus record in China, with description of a new species (Teleostei: Cyprinidae). Environmental Biology of Fishes, 83 (3): 299-304.
* 1 2 3 4 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fang, F., M. Norén, T.-Y. Liao, M. Källersjö i S. O. Kullander, 2009: Molecular phylogenetic interrelationships of the south Asian cyprinid genera Danio, Devario and Microrasbora (Teleostei, Cyprinidae, Danioninae). Zoologica Scripta 2009: 1-20.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Wilfried Louis

Wilfried Louis (Haití, 25 d'octubre de 1949) fou un futbolista haitià de la dècada de 1970.
Fou 2 cops internacional amb la selecció d'Haití amb la qual participà en la Copa del Món de futbol de 1974.
Pel que fa a clubs, destacà a Don Bosco FC.

## Referències

* ↑ «1974 FIFA World Cup Germany». Arxivat de l'original el 2011-07-23. [Consulta: 2 juny 2019].
* ↑ «FIFA profile». Arxivat de l'original el 2014-04-11. [Consulta: 2 juny 2019].
* ↑ Wilfried Louis a National-Football-Teams.com (anglès)
# Moraleja de Sayago

Moraleja de Sayago és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 322 | 308 | 292 | 206 |
# Toquí elegant

El toquí elegant o toquí rogenc (Oreothraupis arremonops) és un ocell de la família dels passerèl·lids (Passerellidae) i única espècie del gènere Oreothraupis Sclater, 1856.

## Descripció

Mesura 20 cm de longitud. El cap i la gola són negres, tenen dues àmplies franges coronals de color gris platejat que van per sobre l'ull fins al clatell. El plomatge del cos és castany rogenc brillant amb el ventre gris; la cua és negra.

## Hàbitat i distribució

Habita el terra de la selva pluvial del vessant del Pacífic dels Andes, a l'oest de Colòmbia i nord-oest de l'Equador entre els 1.200 i 2.700 m d'altitud, principalment al bosc de boira amb molsa abundant.

## Referències

* ↑ «Saltator arremonops (P. L. Sclater, 1855)» (en anglès). ITIS. [Consulta: 4 març 2024].
* ↑ «Toquí elegant». Cercaterm. TERMCAT, Centre de Terminologia. Rev. 10/02/2023(català)
* ↑ «Master Lists – Multilingual Version - IOC World Bird List v14.1» (en anglès americà). IOC. [Consulta: 4 març 2024].
* 1 2 «Gorrión Tangarino/Tanager-Finch/Oreothraupis arremonops» (en castellà). Birds of Colombia, 13-04-2018. [Consulta: 4 març 2024].
# Iuriuzan

* No s'ha de confondre amb Riu Iuriuzan.
Iuriuzan - Юрюзань (rus) és una ciutat de l'óblast de Txeliàbinsk, a Rússia.

## Geografia

Iuriuzan es troba a la vora del riu Iuriuzan, afluent per l'esquerra de l'Ufà. Es troba a 194 km de Txeliàbinsk i a 6 km de la ciutat tancada de Triókhgorni.

## Història

El 1758 s'establí Iuriuzan-Ivànovski Zavod en relació a la construcció d'una fàbrica siderúrgica. Del final del segle xix ençà la vila es coneix amb el nom de Iuriuzanski Zavod.
La fàbrica siderúrgica fou fundada per dos cèlebres industrials dels Urals: Tverdívev i Miàsnikov. Funcionà fins al 1908. Iuriuzanski Zavod aconseguí l'estatus de possiólok (poble) el 1928, i el de ciutat el 1941. El 18 de juny del 1943 rebé el nom de Iuriuzan.
L'octubre del 1941, davant l'avenç alemany, la fàbrica de cartutxos de Tula es traslladà a Iuriuzan, on funcionà fins al 1989.
# Zoe Dumitrescu Buşulenga

Zoe Dumitrescu Buşulenga (Bucarest, 20 d'agost de 1920 - Iași, 5 de maig de 2006) va ser una crítica literària i assagista romanesa. Va formar-se a la Universitat de Bucarest, on posteriorment va convertir-se en professora. La seva investigació se centra en els estudis interdisciplinaris, i es destaca per haver dedicat diversos estudis al poeta Mihai Eminescu, del qual es considera una de les més grans expertes.
Col·laborà a les revistes Studii şi Cercetǎri de Istorie Literarǎ şi Folclor i Studii de Literaturǎ Universalǎ. El 1988 va guanyar el Premi Herder.
Va ser durant anys dignatària del Partit Comunista Romanès i després de la Revolució romanesa de 1989 va anar-se'n a viure a Roma. Posteriorment va retirar-se a viure en un monestir.

## Referències

* 1 2 «Zoe Dumitrescu Buşulenga». Gran Enciclopèdia Catalana. Barcelona: Grup Enciclopèdia Catalana.
# Schistura minutus

Schistura minutus és una espècie de peix de la família dels balitòrids i de l'ordre dels cipriniformes.

## Etimologia

El seu nom científic fa referència a la seua petita grandària.

## Descripció

* Fa 38,3 mm de llargària màxima, és de color marró clar i té entre 14 i 18 franges al cos, els ulls petits, el llavi superior molt prim, una taca fosca a l'occipuci, la línia lateral incompleta, el musell moderadament punxegut i les barbetes sensorials petites però més llargues que el diàmetre dels ulls.
* L'abdomen de les femelles gràvides s'infla extraordinàriament a causa de la presència d'ous de gran grandària.

## Hàbitat i distribució geogràfica

És un peix d'aigua dolça, demersal i de clima tropical, el qual viu a Àsia (el riu Iyei a Manipur, l'Índia).

## Amenaces

Essent un peix de rierol de muntanya, aquesta espècie és propensa a la degradació del seu hàbitat per causes antropogèniques (com ara, la construcció de preses).

## Observacions

És inofensiu per als humans.

## Referències

* ↑ John McClelland, 1838. Observations on six new species of Cyprinidae, with an outline of a new classification of the family. J. Asiatic Soc. Bengal v. 7 (for Nov. 1838). 941–948.
* 1 2 3 4 Vishwanath, W. i M. Shanta Kumar, 2006. A new nemacheiline fish of the genus Schistura (McClelland) (Cypriniformes: Balitoridae) from Manipur, India. J. Bombay Nat. Hist. Soc. (2005) 102(2):210-213.
* 1 2 Catalogue of Life (anglès)
* ↑ uBio (anglès)
* 1 2 FishBase (anglès)
* ↑ FishWise (anglès)
* ↑ India Endemic Freshwater Fish Checklist (anglès)
* ↑ Threat to Manipur Fishes (anglès)
* ↑ Fishes of Western Ghats (anglès)
* ↑ Rema Devi, K. i Indra, T. J., 2009. Check List of the Native Freshwater Fishes of India. Zoological Survey of India, Calcuta.
* ↑ India Biodiversity Portal (anglès)
* ↑ UICN (anglès)

## Enllaços externs

* Encyclopedia of Life (anglès)
* ION (anglès)
# Mongkung

Mongkung (en birmà Maingkaing) és un estat dels estats dins l'Estat Shan de Myanmar. Té 2.650 km² i es cultiven intensament les seves terres formades per la vall del riu Teng, a la riba del qual hi ha la capital Mongkung. Encara es conserva el palau de fusta (Haw) del príncep que s'usava abans de la guerra, així com el tron (yazapalin) anomenat "alt tron", que només era usat pels prínceps de Mongkung i de Kengtung. És de majoria shan, i l'única minoria rellevant són els Palaung.

## Història

Mongkung era un subprincipat de Hsenwi que fou creat per ordre del rei de Birmània el 1835 que va nomenar príncep (Myosa) a Khun Long. El 1882 el saofa de Mongnai es va revoltar contra el rei birmà i els estats veïns es van dividir, uns que li van fer costat i altres que no. Mongkung, Kehsi Mansam i Laikha, estats de la zona, van fer costat al saofa (Sawpaw) de Mongnai contra els birmans. Per contra Mongshu i Mongnawng van estar al costat dels birmans, i els van ajudar envaint els territoris rebels. Derrotats o amenaçats es van retirar cap a l'est i es van refugiar a Kengtung i quan van retornar als seus principats el poder birmà estava enfús i els britànics eren els amos de la situació. Alguns prínceps van sotmetre's als britànics però altres no ho van voler fer, com Mongnai i Lawksawk, els prínceps dels quals van tornar a Kengtung (1886) i van invitar al príncep birmà Limbin (fill de l'exrei birmà Mindon), que estava a Moulmein, a encapçalar una confederació en què Mongnai va ser capdavantera. Mongkung fou ocupat per les forces de la Confederació. Limbin va arribar a la zona via Siam i va dirigir als rebels reunits a Kengtung, avançant cap a l'oest, però foren desfets pels britànics (1887). El príncep de Mongkung, que s'havia aliat als britànics, va ser reposat en el seu domini que fou reconegut estat separat i va prendre el títol de sawpaw o saofa (príncep celestial). El darrer príncep que va governar va abdicar el 1959 i després fou una de la Repúbliques de la unió d'Estats Shan que constituïren l'Estat Shan, amb vocació d'independència, però part de Myanmar.
# Zálesie (Bratislava)

* No s'ha de confondre amb Zálesie (Prešov).
Zálesie és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.

## Història

La vila fou fundada el 1940.
# Motorola Solutions

Motorola Solutions, Inc. és un proveïdor nord-americà d'equips de vídeo, equips de telecomunicacions, programari, sistemes i serveis que va succeir a Motorola, Inc., després de l'escissió del telèfon mòbil. divisió a Motorola Mobility l'any 2011. L'empresa té la seu a Chicago, Illinois.

## Vegeu també

* Motorola
* Motorola Mobility

## Referències

* ↑ Channick, Robert. «Motorola Solutions moving headquarters, 800 jobs to Chicago», 15-09-2015.

## Enllaços externs

* Motorola Solutions - Lloc web oficial
# Ladoga (Indiana)

Ladoga és una població dels Estats Units a l'estat d'Indiana. Segons el cens del 2000 tenia 1.047 habitants.

## Demografia

Segons el cens del 2000, Ladoga tenia 1.047 habitants, 385 habitatges, i 286 famílies. La densitat de població era de 808,5 habitants/km².
Dels 385 habitatges en un 37,9% hi vivien nens de menys de 18 anys, en un 57,9% hi vivien parelles casades, en un 9,9% dones solteres, i en un 25,5% no eren unitats familiars. En el 23,1% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 2,99.
Per edats la població es repartia de la següent manera: un 26,6% tenia menys de 18 anys, un 7,9% entre 18 i 24, un 26,9% entre 25 i 44, un 20,8% de 45 a 60 i un 17,7% 65 anys o més.
L'edat mediana era de 37 anys. Per cada 100 dones de 18 o més anys hi havia 92 homes.
La renda mediana per habitatge era de 40.781$ i la renda mediana per família de 43.917$. Els homes tenien una renda mediana de 31.100$ mentre que les dones 24.135$. La renda per capita de la població era de 16.163$. Entorn del 6,4% de les famílies i el 7,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ladoga». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Ladoga». American Fact Finder. Oficina del Cens dels Estats Units, 12-01-2010.
# Janusz Nasfeter

Janusz Nasfeter (Varsòvia, 15 d'agost de 1920 – 1 d'abril de 1998) va ser un escriptor, guionista i director de cinema polonès. Es va graduar a l'Escola Nacional de Cinematografia de Łódź (1951). Molt conegut per les pel·lícules adreçades a nens però amb un significat universal, per les quals va rebre nombrosos premis als festivals de cinema de Gdańsk, Sant Sebastià, Moscou, Belgrad, Venècia, Teheran i molts altres.
A la dècada dels seixanta, va aconseguir també fer un film de guerra Ranny w lesie (1964), el drama bèl·lic psicològic Weekend z dziewczyną (1968), així com el thriller criminal Zbrodniarz i panna (1963) amb Zbigniew Cybulski i Niekochana (1966) amb Elżbieta Czyżewska.

## Filmografia selecta

* Królowa pszczół (1977) (Reina de les abelles)
* Nie będę cię kochać (1974) (Jo no t'estimo)
* Motyle (1973) (Papallones)
* Ten okrutny, nikczemny chłopak (1972) (Aquest noi cruel i malvat)
* Abel, twój brat (1970) (Abel, el teu germà)
* Weekend z dziewczyną (1968) (Cap de setmana amb una noia)
* Niekochana (1966) (No estimada)
* Ranny w lesie (1964) (Els ferits al bosc)
* Zbrodniarz i panna (1963) (El criminal i la donzella)
* Kolorowe pończochy (1960) (Mitges de colors)
* Małe dramaty (1958) (Petits drames)

## Referències

* ↑ Janusz Nasfeter at the Polish Film Academy
* ↑ Janusz Nasfeter at the Filmpolski Database (polonès)

## Enllaços externs

* Janusz Nasfeter - films a MUBI
* Janusz Nasfeter a Dawny Wołomin (polonès)
* Janusz Nasfeter a Onet.film (polonès)
# MongoDB

MongoDB (de l'anglès humongous i DB Data Base) és un programari de codi obert, per a la creació i gestió de base de dades orientada a documents, escalable, d'alt rendiment i lliure d'esquema programada en C++. D'aquesta manera gestiona col·leccions de documents similars al format de dades JSON. Això permet que moltes aplicacions puguin gestionar les dades de manera més natural (indexació, consulta), encara que aquestes siguin imbricades en jerarquies complexes. El desenvolupament de MongoDB va començar a l'octubre del 2007 per 10gen (actualment MongoDB Inc.), la primera versió de codi lliure va ser llançada el febrer del 2009. Des de llavors MongoDB ha estat implementada per diverses webs i serveis com ara Craigslist, eBay, Foursquare, SourceForge i el The New York Times, entre d'altres. MongoDB és el sistema de base de dades més popular de tipus NoSQL. A diferència dels sistemes tradicionals de gestió de bases de dades que emmagatzemen dades en taules, MongoDB és un sistema de configuració de bases de dades orientat a documents multiplataforma per emmagatzemar dades.

## Referències

* ↑ MongoDB website
* ↑ «10gen embraces what it created, becomes MongoDB Inc.». Gigaom. Arxivat de l'original el 2016-03-05. [Consulta: 27 agost 2013].
* ↑ «DB-Engines Ranking». [Consulta: 8 setembre 2013].
* ↑ «MongoDB Document Oriented Data Base».

## Vegeu també

* Base de dades distribuïda
* Taules de hash distribuïdes
* NoSQL
* Apache Cassandra
# Zámutov

Zámutov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1402.
# Motorola Mobility

Motorola Mobility, Inc. (NYSE MMI), anteriorment la divisió de dispositius mòbils de Motorola, Inc. fins al gener de 2011, és una empresa de comunicacions amb seu a Libertyville (Illinois), un suburbi de Chicago. La divisió de xarxes de Motorola (anomenada Secció de Comunicacions Personals –PCS en anglès– abans de 2004) va ser pionera als telèfons analògics amb el «StarTAC» a la dècada del 1990. Motorola tenia una posició de lideratge en el mercat de telefonia mòbil analògica, però va fracassar al nou mercat digital, cedint espai a rivals globals com Nokia i Samsung Electronics per saltar endavant.
Motorola va subir una gran crisi amb la seva divisió de telèfons mòbils. La quota al mercat mundial havia contínuament baixat; des d'un 8,7% el 2008 a només 4,5% el 2009, caient de la tercera a la quarta posició del mercat de smartphones. Per contrast, els rivals de Motorola van florir i per 2009, Samsung Electronics era el segon més gran fabricant de telèfons mòbils del món amb un 19,5% de la quota de mercat amb una altra multinacional sud-coreana, LG Electronics, al tercer lloc amb una quota d'un 10,1%. El 2010, la quota de mercat de Motorola havia caigut al setè lloc.
El 15 d'agost de 2011, Google va anunciar un acord per adquirir la companyia per 12,5 $ mil milions de dòlars (8,7 mil milions d'euros).
El 30 de gener del 2014, Google ha anunciat la venda de Motorola Mobility a l'empresa xinesa Lenovo per 2,910 mil milions de dòlars (2,135 mil milions d'euros), però mantindrà les més de 14.000 patents de Motorola.

## Vegeu també

* Motorola
* Motorola Solutions

## Referències

* ↑ Bartash, Jeffry «Motorola profit slides on mobile woes; shares hit 5-year low» (en anglès). MarketWatch, 23-01-2008.
* ↑ «Nokia, Samsung and LG top global mobile sales» (en anglès). siliconrepublic.com, 24-02-2010. [Consulta: 16 agost 2011].
* ↑ «Gartner Says Worldwide Mobile Device Sales to End Users Reached 1.6 Billion Units in 2010; Smartphone Sales Grew 72 Percent in 2010: Apple and RIM Displaced Sony Ericsson and Motorola in Mobile Device Manufacturers Ranking» (en anglès). gartner.com, 09-02-2011. Arxivat de l'original el 2011-02-09. [Consulta: 16 agost 2011].
* ↑ «Google compra Motorola Mobility per 8.700 milions d'euros». europapress.cat, 15-08-2011. [Consulta: 16 agost 2011].
* ↑ «Google ven Motorola a la xinesa Lenovo». El Periódico, 30-01-2014 [Consulta: 31 gener 2014].

## Enllaços externs

* Motorola Mobility - Lloc web oficial
# Timàgores de Rodes

Timàgores de Rodes (en llatí Timagoras, en grec antic Τιμαγόρας) fou un militar de l'illa de Rodes, al qui es va encarregar el comandament de cinc vaixells enviats a Calcis l'any 171 aC per ajudar a Gai Lucreci Gal en la guerra contra Perseu de Macedònia.
Polibi diu que efectivament cinc vaixells van ancorar a Calcis i un altre va ser enviat a Tènedos sota comandament d'un oficial de nom Timàgores (no és clar si era el mateix personatge) que va atacar una nau que conduïa Diòfanes, un ambaixador macedoni, amb informacions de Perseu a Antíoc IV Epífanes i la va capturar. Diòfanes personalment es va poder escapar.

## Referències

* ↑ 4. i 5.Timagoras a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1132
# Ladocea

Ladocea (en grec antic Λαδόκεια) fou un indret del districte arcadi de Menàlia, que després de la fundació de Megalòpolis (segle iv aC) va passar a dependre d'aquesta ciutat.
En aquest indret es va lliurar una batalla el 423 aC entre Tègea i Mantinea, i una altra entre la Lliga Aquea i el rei d'Esparta Cleòmenes III. No se'n coneix la situació exacta, però estava situada al camí que anava de Megalòpolis a Pal·làntion i Tègea.

## Referències

* ↑ Tucídides l'anomena Laodícion (Λαοδίκιον).
* ↑ Smith, William (ed.). «Ladoceia». Dictionary of Greek and Roman Geography (1854). [Consulta: 14de desembre 2020].
# Ingenu (desambiguació)

«Ingenu» té aquests significats:
# Segrest del vol MS181 d'EgyptAir

El segrest del vol MS181 d'EgyptAir va ser un episodi que va tenir lloc el 29 de març de 2016. Un passatger d'aquest vol, que originalment havia d'unir els aeroports egipcis d'Alexandria i El Caire, va amenaçar de fer esclatar l'aparell si els pilots no aterraven a Làrnaca, a l'illa de Xipre. Després d'unes hores, tots els passatgers foren alliberats i el segrestador arrestat.

## Referències

* ↑ Alba, Anna «Un fals terrorista segresta un avió d'EgyptAir i s'entrega a la policia a Xipre». El Periódico de Catalunya, 29-03-2016 [Consulta: 29 març 2016].
* ↑ «Security forces arrest EgyptAir hijacker after airport standoff in Cyprus». Washington Post, 29-03-2016 [Consulta: 29 març 2016].
# Mongmit

Mongmit (Momeik) és un dels 34 estats shan de l'estat Shan de Myanmar. Està situat a l'oest de Hsenwi del nord. Té una superfície d'uns 6.000 km². La comarca de Möngleng (Mohlaing) al nord de l'estat, que avui és part del districte de Bhamo, pertanyia a l'estat però fou segregada pels britànics el 1888. La comarca de Mogok amb les mines de robis va pertànyer a l'estat però fou bescanviada el 1607 amb el rei de Birmània per Tagaung. Els estats de Hsipaw, Monglong i Hsum Hsai, i altres cinc estats depengueren del principat fins al 1888 i el principat, tot i que conservat, fou posat del sota l'administració del districte miner (Ruby Mines District) de Birmània del 1892 al 1906. La població és en part katxin, shan, palaungs i birmans. La capital és Mongmit, una petita ciutat d'uns deu mil habitants. L'estat és travessat pel riu Shweli.
Els prínceps han estat sovint derrocats per una ètnia oposada. Els birmans primer i els britànics després van col·locar alguns prínceps al tron de fora de la línia dinastia. La tradició diu que l'estat fou fundat el 1238 pel príncep de Kengtung que va col·locar com a príncep a un fill. Quant aquest va heretar Kengtung va deixar el principat a Sao Kai Hpa que va construir la capital amb unes fortificacions que van durar cinc segles. Els enderrocaments foren freqüents ja en aquest temps. Entre 1837 i 1840 nou prínceps foren col·locats al tron pels birmans i tots foren assassinats o enderrocats per rivals i llavors el rei birmà va donar el tron al príncep hereu de Kengtung però aquest als tres anys va heretar el principat del seu pare i va deixar altra vegada el de Mongmit i es van reiniciar les lluites. En els anys següents els prínceps, per governar, van buscar el suport dels katxins. Els britànics van donar el tron el 1887 a Sao Maung de Yawnghe, com a regent amb un comissionat i amb el país administrat des del Ruby Mines District. La policia militar gurkha va intervenir a la regió però tot i així els desordres van persistir i el 1892 els britànics van establir el domini directe com una subdivisió. L'infant Sao Khin Maung de la línia de prínceps fou dut a Yangon per ser educat durant la regència de Maung i el 1906 fou col·locat al tron. El 1923 va entrar a la federació d'estats shan (un any després que fos constituïda). Va morir el 1936 i el va succeir el seu fill Sao Khun Hkio, que va patir el rebuig d'altres saofas per haver-se casat amb una anglesa. El darrer príncep que va governar va abdicar el 1959 i després fou una de la Repúbliques de la unió d'Estats Shan que constituïren l'Estat Shan, amb vocació d'independència, però part de Myanmar.

## Sawpaws de Mongmit

* Maung E Pu (ja havia estat príncep vers 1838) 1850 - 1851
* Hkun Te 1851 - 1858
* Haw Kyin 1858 - 1861
* Maung Yo 1862 - ?
* Hkam Mo ? - 1874
* Vacant 1874 - 1886
* Hkam Leng 1886 - 1887
* Sao Maung de Yawnghe, regent 1887-1906
* Sao Khin Maung 1887 - 1936
* Sao Hkun Hkio 1936 - 1959